钦定古今图书集成/明伦汇编/氏族典/第529卷 > 郭暧
## 钦定古今图书集成/明伦汇编/氏族典/第529卷 > 郭暧

按《唐书郭子仪传》：“子仪子暧，以太常主簿尚昇平公
主，拜驸马都尉，试殿中监，封清源县侯，宠冠戚里。大
历末，检校左散骑常侍。建中时，主坐事留禁中。朱泚
乱，逼署暧官，辞以居丧被疾。既而与公主奔奉天。德
宗嘉之，释主罪，进暧金紫光禄大夫，寻迁太常卿。贞
元三年，袭代国公，卒年四十八。女为广陵郡王妃。王”
即位，是为宪宗。妃生穆宗。穆宗立，尊妃为皇太后，赠
暧太傅。四子：铸、钊、𫓩、铦。铸袭封。